রিতু বর্মা (জন্ম: ১০ মার্চ, ১৯৯০) একজন ভারতীয় চলচ্চিত্র অভিনেত্রী, যিনি মূলত তেলুগু এবং তামিল চলচ্চিত্রে অভিনয় করে থাকেন। তিনি স্বল্পদৈর্ঘ্য চলচ্চিত্র আনুকোকুন্ডা এবং পেল্লি চুপুলু-এ অভিনয় জন্য সর্বাধিক পরিচিত, যা তাকে রাতারাতি জনপ্রিয়তা অর্জনে সাহায্য করেছিল। তিনি পেল্লি চুপুলু-তে শ্রেষ্ঠ অভিনেত্রী বিভাগে নন্দী পুরস্কার এবং ফিল্মফেয়ার সমালোচক পুরস্কার লাভ করেছিলেন।   প্রারম্ভিক জীবন  রিতু বর্মা ভারতের হায়দ্রাবাদে জন্মগ্রহণ করেন এবং সেখানেই বেড়ে ওঠেন। তার বাবা-মা মধ্যপ্রদেশের এবং তিনি বাড়িতে হিন্দি ভাষাতে কথা বলেন। তিনি হায়দ্রাবাদের ভিলা মেরি কলেজ ফর উইমেন থেকে ইন্টারমিডিয়েট করেছেন এবং মল্লা রেড্ডি ইঞ্জিনিয়ারিং কলেজ থেকে ইঞ্জিনিয়ারিংয়ে স্নাতক ডিগ্রি অর্জন করেছেন। স্নাতক শেষ করার পরে তিনি মিস হায়দ্রাবাদ সুন্দরী প্রতিযোগিতায় অংশ নিয়েছিলেন এবং প্রথম রানার-আপ হিসাবে ঘোষিত হয়েছিলেন।   কর্মজীবন  রিতু বর্মা স্বল্পদৈর্ঘ্য চলচ্চিত্র আনুকোকুন্ডা-তে তার অভিনয়ের জন্য জনপ্রিয়তা লাভ করেছিলেন। স্বল্পদৈর্ঘ্য চলচ্চিত্রটি ২০১২ সালে ৪৮এইচআর চলচ্চিত্র প্রকল্প প্রতিযোগিতায় সেরা চলচ্চিত্রের পুরস্কার জিতেছিল, পাশাপাশি রিতুকে সেরা অভিনেতা (নারী) পুরস্কারও প্রদান করা হয়েছিল। স্বল্পদৈর্ঘ্য চলচ্চিত্রটি পরে ২০১৩ সালে কান শর্ট ফিল্ম কর্ণারে প্রদর্শিত হয়েছিল।  আনুকোকুন্ডা-তে কাজ করার পরে তিনি তার প্রথম তেলুগু চলচ্চিত্র প্রেমা ইশক কাধাল-এ মুখ্য ভূমিকায় অভিনয়ের জন্য স্বাক্ষর করেছিলেন। চলচ্চিত্রটিতে তিনি শ্রী বিষ্ণুর বিপরীতে পোশাক ডিজাইনারের ভূমিকায় অভিনয় করেছিলেন। তার অভিনীত পরবর্তী চলচ্চিত্রগুলির মাঝে ছিল না রুকুমারুদু এবং ইয়েভাডে সুব্রাহ্মণিয়াম, যার জন্য তিনি আইআইএফএ উৎসভামে শ্রেষ্ঠ অভিনেতার (নারী) পুরস্কারে মনোনীত হয়েছিলেন। এরপর তিনি বিজয় দেবরকোন্ডার বিপরীতে তেলুগু রোমান্টিক-কমেডি চলচ্চিত্র পেল্লি চুপুলু-তে অভিনয় করেছিলেন। ছবিটি বাণিজ্যিকভাবে সফল হয়েছিল এবং ৮ম জাতীয় চলচ্চিত্র পুরস্কারে তেলুগুতে শ্রেষ্ঠ ফিচার চলচ্চিত্রে ভূষিত হওয়ার পাশাপাশি সেরা চলচ্চিত্রের জন্য ফিল্মফেয়ার পুরস্কার জিতেছিলেন। রিতু তার অভিনয়ের জন্য সমালোচকদের প্রশংসা পেয়েছিলেন এবং অবশেষে শ্রেষ্ঠ অভিনেত্রী বিভাগে নন্দী পুরস্কার এবং ফিল্মফেয়ার সমালোচক পুরস্কার লাভ করেছিলেন।  তার অভিনীত পরবর্তী ছবিটি ছিল কেশাভা, যেখানে তিনি নিখিল সিদ্ধার্থের বিপরীতে অভিনয় করেছিলেন। পেল্লি চুপুলু-তে তার অভিনয়ে মুগ্ধ হয়ে পরিচালক গৌতম মেনন তাকে বিক্রমের বিপরীতে ধ্রুভা নাথথিরাম চলচ্চিত্রের জন্য মুখ্য ভূমিকায় তাকে বেছে নিয়েছিলেন। তিনি দুলকার সালমানের সাথে তামিল ভাষায় রোমান্টিক চলচ্চিত্র কান্নুম কান্নুম কোল্লায়াদিথালেও মুখ্য ভূমিকায় অভিনয় করেছিলেন।   চলচ্চিত্রের তালিকা  + সূত্র এখনও মুক্তি না পাওয়া চলচ্চিত্রগুলি বোঝায়   বছর  চলচ্চিত্র  ভূমিকা  ভাষা  মন্তব্য  ২০১৩  বাদশাহ  পিংকি  তেলুগু  প্রেমা ইশক কদল  সামিরা  ২০১৪  না রাকুমারুদু  বিন্দু  ২০১৫  ইয়েভাডে সুব্রাহ্মণিয়াম  রিয়া  ২০১৬  পেল্লি চুপুলু  চিত্রা  শ্রেষ্ঠ অভিনেত্রী বিভাগে নন্দী পুরস্কার,  ফিল্মফেয়ার সমালোচক পুরস্কার  ২০১৭  কেশাভা  সত্যাবামা  ভেলাইলা পট্টাধারী ২  অনিতা  তামিল  ২০২০  কান্নুম কান্নুম কোল্লাইয়াদিথাল  জেসি / মীরা / মধুমিতা / ঈশিতা তামিল চলচ্চিত্রে অভিষেক পুথম পুধু কালাই  জেসি / মীরা / মধুমিতা / ঈশিতা / অজানা  ২০২১ নিন্নিলা নিন্নিলা তারা তেলুগু   টাক জগদীশ গুম্মাদি ভারা লক্ষ্মী  ভারুদু কাভলেনু ভূমি  ২০২২ ধ্রুব নাচাথিরাম  অনুপমা তামিল  ওকে ওকা জীবিতম   তেলুগুতামিল    পুরস্কার ও মনোনয়ন   বছর  পুরস্কার  বিভাগ  চলচ্চিত্র  ফলাফল  সূত্র  ২০১৬  আইফা উৎসবম  শ্রেষ্ঠ পার্শ্ব চরিত্র - নারী ইয়েভাডে সুব্রাহ্মণিয়াম     ২০১৭  নন্দী পুরস্কার শ্রেষ্ঠ অভিনেত্রী  পেল্লি চুপুলু     ফিল্মফেয়ার সমালোচক পুরস্কার শ্রেষ্ঠ অভিনেত্রী - তেলুগু    শ্রেষ্ঠ অভিনেত্রীর ফিল্মফেয়ার পুরস্কার - তেলুগু    আইফা উৎসবম শ্রেষ্ঠ অভিনেত্রী - তেলুগু     সাইমা চলচ্চিত্র পুরস্কার মুখ্য ভূমিকায় শ্রেষ্ঠ অভিনেত্রী       তথ্যসূত্র    বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় নারী মডেল বিষয়শ্রেণী:হায়দ্রাবাদ, ভারতের অভিনেত্রী বিষয়শ্রেণী:হায়দ্রাবাদ, ভারতের নারী মডেল বিষয়শ্রেণী:তেলুগু অভিনেত্রী বিষয়শ্রেণী:নন্দী পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী